Përgatitje për ambasadën e re amerikane në Jeruzalem
Masa të forta sigurie nga policia izraelite për hapjen e ambasadës të hënën, ndërsa priten marshime dhe protesta nga palestinezët.
Delegacioni amerikan mbërriti sot në Izrael për të marrë pjesë në ceremonitë për inaugurimin e ambasadës se re amerikane në Jeruzalem. Ndërsa izraelitët shprehen të ngazëllyer nga ky zhvillim historik, palestinezët pritet të organizojnë nesër marshime drejt kufirit izraelit, që ndodhet vetëm 70 kilometra larg ambasadës së re amerikane. Në përbërje të delegacionit amerikan që mbërriti sot në aeroportin “Ben Gurion” të Izraelit janë Sekretari amerikan i Thesarit, Steven Mnuchin, vajza e Presidentit Trump, Ivanka Trump, si dhe dhëndrri i Presidentit, Jared Kushner, njëkohësisht edhe këshilltar i tij i lartë. Delegacioni u prit në aeroport nga Ambasadori amerikan në Izrael, David Friedman, ndërsa pritet të mbërrijnë për të marrë pjesë në ceremonitë e planifikuara edhe dhjetëra diplomatë nga vende të tjera të botës. Megjithëse ceremonitë do të bojkotohen nga shumë ambasadorë të vendeve evropiane që kundërshtojnë vendosjen e ambasadës amerikane në Jeruzalem, agjencia e lajmeve Associated Press njoftoi se Hungaria, Republika Çeke dhe Rumania bllokuan miratimin e një draft-deklarate të përbashkët të Bashkimit Evropian për këtë çështje. Ndërsa izraelitët kanë përshëndetur këtë vendim të Shteteve të Bashkuara, palestinezët planifikojnë të marshojnë nesër drejt kufirit izraelit, që gjendet vetëm 70 kilometra nga ambasada e re amerikane. , thotë Nabil Shaath, këshilltar i Presidentit palestinez Mahmoud Abbas. , thotë Hussein Qassem, banor palestinez i Jeruzalemit lindor. , deklaroi Kryeministri i Izraelit, Benjamin Netanyahu. Ndërsa policia izraelite njoftoi se ka marrë masa të shumta sigurie dhe se do të mobilizojë mbi 1 mijë oficerë policie për ditën e nesërme, banorët izraelitë shprehen të ngazëllyer. , thotë Deborah Spinner, shtetase izraelite. Vendosja e ambasadës amerikane në Jeruzalem është miratuar me votim dypartiak në Kongresin amerikan që në vitin 1995. Deri më tani, të gjithë presidentët e mëparshëm amerikanë patën nënshkruar çdo gjashtë muaj një shtyrje të zbatimit të këtij vendimi, për arsye sigurie.